Կեսարիայից Եգիպտոս գաղթած նախնիներից սերող հայորդին, ով 10 տարեկանում մշտական բնակություն է հաստատել Կանադայում, իրեն հանդիպած բախտակիցների տարագրության «երթուղիների քարտեզագրմամբ» և արտասովոր անձնապատումներով ֆիլմից ֆիլմ աննկատ ամբողջացնում է պատմական հանգամանքների բերումով հայրենիքից օտարված հայ վտարանդու հավաքական կերպարը: Առեղծվածային ինքնության աստիճանական վերծանմամբ նա ինքնաճանաչման իմաստնությամբ է հարստացնում սեփական ազգային նկարագիրը: Տարերային զգացողությունների իրական ակունքների փնտրտուքի պարզ կինոշարադրանքը օտարազգիներին հրամցնելով` այդպիսով նաև հայության հինավուրց բազում վկայագրերն է հանրաճանաչում Հակոբ Գուդսուզյանը: